Diari Oficial de la Generalitat Valenciana


Sumari del DOGV 5758, del 08-05-2008 (2008/5641)

Informació pública de les bases particulars per a la selecció i l'adjudicació del Programa d'Actuació Integrada de la Unitat Executiva Número 1 del Sòl Urbanitzable Residencial SA-1 i licitació del programa.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/5641


Data del document
:   25-04-2008

Organisme emissor
:   Ajuntament d'El Toro

Tipus de document
:   Informació Pública

Correcció d'errades

 Descriptors 

:   * Toro, El
    * pla d'urbanisme
    * obres públiques
    * administració local
    * licitació
    * contracte d'obres

Informació pública de les bases particulars per a la selecció i l'adjudicació del Programa d'Actuació Integrada de la Unitat Executiva Número 1 del Sòl Urbanitzable Residencial SA-1 i licitació del programa. [2008/5641]  
El Ple de l'Ajuntament Ple, en la sessió que tingué lloc el dia 12 de desembre de 2007, va adoptar l'acord d'aprovació de les bases particulars per a la selecció i l'adjudicació del programa d'actuació integrada i va convocar el corresponent concurs, que en la part dispositiva es com segueix:   
«Primer. Iniciar el procediment per a la gestió indirecta del Programa per a l'Actuació Integrada de la Unitat d'Execució Número 1 del Sector de Sòl Urbanitzable Residencial SA-1 del Pla General d'Ordenació Urbana d'El Toro.  
Segon. Aprovar les bases particulars reguladores que juntament amb les supletòries aprovades en l'annex II del Reglament d'Ordenació i Gestió Territorial Urbanística de la Generalitat Valenciana, així com les bases generals aprovades per l'Ajuntament es constituiran en el plec del concurs per a l'adjudicació del programa.  
Tercer. Ordenar la publicació de l'anunci corresponent anunci del concurs en el Diari Oficial de la Unió Europea, en primer lloc, així com en el Diari Oficial de la Comunitat Valenciana. (La data de remissió al DOUE és el 25.04.2008).  
Quart. La publicació de l'anunci de les bases particulars de programació en el Diari Oficial de la Comunitat Valenciana serà el que tinga els efectes suspensius de l'atorgament de llicències a què es referix l'article 101.2 de la Llei Urbanística Valenciana.  
Cinqué. Contra este acord podran interposar-se els recursos següents:  
a) Recurs de reposició amb caràcter potestatiu. Termini: un mes comptador des de l'endemà d'aquell en què es reba esta notificació. Si en el mes del venciment no haguera dia equivalent, s'entendrà que el termini expira l'últim dia del mes. Òrgan davant el qual s'interposa: el mateix que ha dictat l'acte administratiu.  
b) Recurs contenciós administratiu directament: termini de dos mesos comptadors des de l'endemà de la recepció d'esta notificació. Òrgan: davant del Jutjat Contenciós Administratiu de Castelló, excepte el que disposa l'article 14.1 de la Llei 29/1998, de 13 de juliol, de la Jurisdicció Contenciosa-Administrativa.  
No obstant això, podrà interposar-se qualsevol altre recurs que es considere oportú.  
El text de les bases particulars aprovades és el següent:  
Bases particulars reguladores del Programa per al Desenvolupament de l'Actuació Integrada de la Unitat d'Execució Número 1 del Sector de Sòl Urbanitzable Residencial SA-1 del Pla General d'Ordenació Urbana d'El Toro.  
Les presents bases particulars regulen les normes per les quals es regirà el concurs de selecció i adjudicació del Programa per al Desenvolupament de l'Actuació Integrada de la Unitat d'Execució Número 1 Unitat d'Execució 1 del sector de sòl urbanitzable residencial SA-1 del Pla General d'Ordenació Urbana en el municipi d'El Toro (Castelló).  
Índex:  
Primera. Objecte  
Segona. Règim jurídic  
Tercera. Àmbit de programació  
Quarta. Ordenació urbanística vigent i admissibilitat de variants  
Cinquena. Objectius d'edificació privada  
Sisena. Objectius del programa d'actuació integrada.  
Setena. Prescripcions tècniques mínimes dels documents de planejament i gestió  
Huitena. Prescripcions tècniques mínimes del projecte d'urbanització  
Novena. Preu de licitació  
Desena. Terminis de desplegament i execució del programa.  
Onze. Solvència econòmica i financera, tècnica i professional exigibles als concursants  
Dotze. Termini i lloc per a la presentació de les proposicions, documentació exigible i model de sol·licitud.  
Tretze. Criteris d'adjudicació  
Catorze. Adjudicació del programa  
Quinze. Adjudicació connexa o condicionada  
Setze. Garanties provisional i definitiva  
Dèsset. Formalització del contracte  
Díhuit. Jurisdicció competent  
Annex I. Model de presentació de proposicions  
Primera. Objecte  
Estes bases tenen com a objecte el desplegament i l'execució del programa d'actuació integrada de l'àmbit que s'especifica en els plans adjunts, en les que es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de la unitat d'execució 1.  
Segona. Règim jurídic  
1. Este contracte té naturalesa administrativa especial.  
2. S'aplicaran, en allò que no preveuen expressament les disposicions contingudes en la Llei 16/2005, de 31 de desembre, de la Generalitat, Urbanística Valenciana (LUV), en el Decret 67/2006, de 12 de maig, modificat pel Decret 36/2007, de 13 d'abril, del Consell, pel qual es va aprovar el Reglament d'Ordenació i Gestió Territorial i Urbanística (ROGTU), i en les bases generals de programació d'El Toro, aprovades pel Ple municipal el 25 de maig de 2007.  
3. S'aplicaran supletòriament les disposicions contingudes en el títol IV del llibre II del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny i les establides en el Reglament General de la dita Llei, aprovat pel Reial Decret 1098/2001, de 12 d'octubre, així com les normes que regulen la contractació administrativa de les entitats locals.  
4. En cas de contradicció entre els documents contractuals abans citats, l'orde de prelació serà el següent: bases particulars de programació, bases generals de programació i contracte per al desenvolupament i l'execució del programa d'actuació integrada.  
5. En qualsevol cas l'Ajuntament d'El Toro, de conformitat amb la Llei de Contractes de les Administracions Públiques, deté la prerrogativa d'interpretar els contractes per al desplegament i l'execució d'este programa, resoldre els dubtes que oferisca el compliment, modificar els termes de l'adjudicació per causes imprevisibles o que no hagueren pogut ser previstes en les bases i que siguen d'interés públic, acordar-ne la resolució i determinar els efectes d'esta.  
6. Contra l'acte d'aprovació de les bases particulars de programació es podrà recórrer en via administrativa.   
Tercera. Àmbit de programació  
1. L'àmbit de l'actuació se circumscriu a la unitat d'execució número 1 del sòl urbanitzable residencial que es grafia en el plànol 8.1.a Delimitació d'unitats d'execució.  
2. No es preveu la possibilitat que l'alternativa tècnica propose l'ampliació de l'àmbit territorial a programar. No es consideraran variants, les modificacions de l'àmbit que suposen mers retocs o ajustos del perímetre de l'actuació o de les seues connexions viàries; les quals, per l'escassa dimensió del terreny afegit, no siga susceptible de programació autònoma, sense que en cap cas les dites variacions en el seu conjunt suposen una diferència superior al 10% de la superfície proposada.  
Quarta. Ordenació urbanística vigent i admissibilitat de variants. (Art. 131.2.a, c i g de la LUV)  
L'ordenació urbanística vigent és la que s'arreplega en el Pla General d'Ordenació Urbana d'El Toro, aprovat provisionalment pel Ple de l'Ajuntament el 20 de març de 2007, i aprovat definitivament per la Comissió Territorial d'Urbanisme de Castelló el 26 d'abril de 2007, publicat en el Diari Oficial de la Comunitat Valenciana el 19 de juny de 2007.   
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
La fitxa de planejament i gestió de la unitat d'execució número 1 de les normes urbanístiques establix les característiques principals de l'ordenació.  
No es preveu la possibilitat que l'alternativa tècnica supose una modificació de les directrius definitòries de l'estratègia d'evolució urbana i ocupació del territori, ni de l'ordenació estructural vigent.  
En relació a l'ordenació detallada, seran els concursants els que la proposen, i serà la mateix limitació, la derivada de l'ordenació estructural.   
L'ordenació que es propose haurà de garantir els següents:  
Ja que es tracta d'una unitat d'execució sense complexitat aparent i l'àmbit del qual no supera les 50 hectàrees, no és preceptiu l'informe del Consell del Territori i el Paisatge.   
Cinquena. Memòria de necessitats i objectius del programa d'actuació integrada. (Art. 131.2.b de la LUV)  
1. Les propostes que formulen els aspirants hauran de fer referència als objectius que es pretenen amb l'actuació. En concret els relatius a la incidència de l'actuació en el desenvolupament del municipi, i la millora de qualitat de vida dels ciutadans (qualitat de l'ordenació urbanística, entorn urbà, utilització dels equipaments públics, facilitats per a l'accés a la vivenda, etc.).  
2. Haurà de contenir els objectius imprescindibles que es pretenen amb la programació i que fixa l'article 124 de la Llei 16/2005, de 31 de desembre, de la Generalitat, Urbanística Valenciana.  
3. Les condicions específiques de connexió es descriuen en la base anterior.  
Sisena. Objectius de l'edificació privada. (Art. 131.2.e de la LUV)  
1. Els objectius d'edificació privada s'ajustaran a les normes urbanístiques del Pla General d'Ordenació Urbana.  
2. Les condicions de les parcel·les edificables, el volum i la forma dels edificis, les condicions estètiques de l'edificació, així com la reserva d'aparcaments, seran els establits en les normes urbanístiques del Pla General d'Ordenació Urbana.  
3. S'establix l'obligació de complir amb els estàndards i les exigències d'edificació destinada a habitatges de protecció pública que establix el Pla General.   
Setena. Prescripcions tècniques mínimes dels documents de planejament i gestió. (Art. 131.2.f de la LUV)  
S'ajustaran al que preveu la Llei Urbanística Valenciana i el Reglament d'Ordenació i Gestió Territorial i Urbanística.   
Tota la documentació, a més de la seua presentació en paper, haurà de constar en suport digital:  
Plànols: Autocad (fins a versió 2004).  
Memòries i annexos: Word.  
Quadres o taules: Excel.  
Pressupostos i mesuraments: Presto (format BC3).  
Huitena. Prescripcions tècniques mínimes del projecte d'urbanització. (Art. 131.2.h de la LUV)  
1. El projecte d'urbanització haurà de definir els detalls tècnics amb prou precisió perquè puga ser executat, eventualment, sota la direcció d'un tècnic diferent del redactor original, havent de complir el que establix l'article 52 del Text Refós de la Llei de Contractes de les Administracions Públiques. No podrà modificar les previsions del pla que desenvolupa. De cap de les maneres, podrà contenir determinacions sobre ordenació, règim del sòl o de l'edificació.  
2. Inclourà les obres que s'indiquen en l'article 157 de la Llei Urbanística Valenciana, detallades en l'article 349 del Reglament d'Ordenació i Gestió Territorial i Urbanística.  
3. Comprendrà tots i cada un dels documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística.  
Novena. Preu de licitació. (Art. 286.1.h del ROGTU)  
El preu de licitació, que servix de base per al càlcul de la garantia provisional, és d'un milió cent noranta-sis mil set-cents vint-i-quatre euros (1.196.724 €), IVA exclòs.   
Deu. Terminis de desplegament i execució del programa. (Art. 131.2.i de la LUV)  
1. Caldrà ajustar-se al que establix l'article 332 del Reglament d'Ordenació i Gestió Territorial i Urbanística.  
2. Els terminis previstos en el paràgraf anterior únicament podran ser prorrogats i suspesos d'acord amb el que disposa la legislació de contractes de les administracions públiques.  
3. El termini màxim d'edificació dels solars, comptador des de la recepció de les obres d'urbanització, serà de quatre anys.  
4. El retard en l'inici de l'execució material de les obres o la demora injustificada en el compliment dels terminis de realització o terminació de les obres establits en la Llei Urbanística Valenciana o en el seu reglament, comportarà l'aplicació de les regles sobre resolució de contractes i penalitzacions per retard previstes en la legislació de contractes de les administracions públiques.  
5. La inactivitat injustificada de l'urbanitzador durant un període de sis mesos consecutius o nou alterns determinarà la resolució del contracte amb l'administració  
6. Davant de l'incompliment continuat per l'empresari constructor de les obligacions que per a ell deriven del contracte amb l'urbanitzador, que determine la paralització de les obres d'urbanització per un termini superior a dos mesos, o de qualsevol altre manera que perjudique de forma greu l'interés general, l'administració actuant podrà subrogar-se en tots els drets de l'urbanitzador a exigir de l'empresari constructor el compliment i les penalitzacions que procedisquen, en el supòsit en què l'urbanitzador faça desistiment de les seues funcions a este efecte.  
Onze. Solvència econòmica i financera, tècnica i professional exigibles als concursants. (Art. 131.2.m de la LUV)  
1. La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.  
b) Per a persones jurídiques, presentació dels comptes anuals o d'extracte d'estos, en el cas que la publicació d'estes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants objecte del concurs, corresponent com a màxim als tres últims exercicis.  
A estos efectes, les agrupacions d'interés urbanístic, podran acreditar-ne la solvència econòmica i financera amb l'acreditació de la titularitat registral dels drets sobre els terrenys que serviran de base per a constituir-les.  
2. La justificació de la solvència tècnica i professional de l'urbanitzador s'acreditarà per un o alguns dels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.   
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal amb menció, si és el cas, del grau d'estabilitat en l'ocupació i la plantilla del personal directiu de què ha disposat durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i l'execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i l'execució del programa d'actuació integrada.  
3. Si per raons justificades, en cada cas concret, l'urbanitzador no estiguera en condicions de presentar la documentació sol·licitada per l'Ajuntament, podrà acreditar-ne la solvència econòmica i financera i/o tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que disposarà dels mitjans necessaris per a l'execució del programa d'actuació integrada, i presentar els compromisos o documents d'anàloga naturalesa que hagen subscrit entre ambdós. Tot això s'aplicarà, en tot cas, quan concórrega a la licitació una agrupació d'interés urbanístic.  
4. La justificació de la solvència econòmica i financera i/o tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys un dels membres.  
Dotze. Termini i lloc per a la presentació de les proposicions, documentació exigible i model de sol·licitud. (Art. 131.2.j, k i l de la LUV)  
1. Els qui desitgen prendre part en la licitació hauran de presentar en el Registre General de l'Ajuntament d'El Toro en el termini de tres mesos (si no hi concorren raons especials de dificultat o complexitat tècnica), comptadors des de l'enviament de l'anunci del concurs al Diari Oficial de la Unió Europea. Dins del termini màxim indicat, hauran d'haver-se produït totes les publicacions i s'hauran d'haver tramés tots els avisos. Conclòs el termini anterior, els concursants, en el termini màxim de dos mesos, hauran d'acreditar el sotmetiment a informació pública dels documents d'ordenació, de conformitat amb el que establix l'article 134 de la Llei Urbanística Valenciana.   
1. Els licitadors podran examinar les bases generals i particulars de programació en el lloc designat en l'anunci del concurs, on podran igualment obtenir les còpies de la documentació. Els dubtes respecte a la documentació i la resta de requisits del concurs seran resolts per la unitat administrativa designada en l'anunci del concurs.  
2. La presentació de les proposicions suposa l'acceptació de les bases generals i particulars de programació que regulen l'adjudicació del programa per part dels interessats, i implica la declaració responsable de què el licitador reunix totes i cada una de les condicions exigides per a resultar adjudicatari del programa.  
4. Les proposicions estaran integrades per tres sobres, que han d'identificar en l'exterior la licitació a què concorren i firmats pel licitador o persona que ho represente i indicar el nom i el cognoms o la raó social del proponent amb la següent documentació en idioma castellà o valencià:  
Sobre 1 (o document número 1). Es presentarà en sobre tancat i en l'anvers d'este s'escriurà:   
«Sobre 1. Documentació administrativa per a prendre part en el concurs per a la Programació de la Unitat d'Execució Número 1 del Sector de Sòl SA-1».  
S'hi inclouran els documents que justifiquen la personalitat jurídica, la capacitat i la solvència econòmica i financera, tècnica i professional de l'aspirant a qui s'al·ludix en els articles 122 i 123 de la Llei Urbanística Valenciana, i contindrà la justificació de tots els extrems referits en l'article 133.1, lletres a), b), c), d), e) i f) de la Llei Urbanística Valenciana, i 300 i 301 del Reglament d'Ordenació i Gestió Territorial i Urbanística.  
Sobre 2 (o document número 2). Es presentarà en sobre tancat i en l'anvers del qual s'escriurà:   
«Sobre 2. Proposició juridicoeconòmica per a prendre part en el concurs per a la Programació de la Unitat d'Execució Número 1 del Sector de Sòl SA-1».  
S'hi inclourà la documentació integrant de la proposició juridicoeconòmica, el contingut de la qual serà l'establit en l'article 127 de la Llei Urbanística Valenciana i 302 del Reglament d'Ordenació i Gestió Territorial i Urbanística.  
Sobre 3 (o document número 3). Es presentarà en sobre obert (i addicionalment en suport informàtic) en l'anvers del qual s'escriurà:   
«Sobre 3. Alternativa tècnica per a prendre part en el concurs per a la Programació de la Unitat d'Execució Número 1 del Sector de Sòl SA-1».  
S'hi inclourà la documentació a què fan referència els articles 126 de la Llei Urbanística Valenciana i 307 del Reglament d'Ordenació i Gestió Territorial i Urbanística.  
5. La documentació continguda en els sobres 2 i 3 serà objecte de valoració a l'efecte d'adjudicació de la condició d'urbanitzador.  
6. Serà requisit imprescindible adjuntar, a la proposició, l'autoliquidació de la «Taxa per tramitació de programes d'iniciativa particular» degudament omplida i ingressada.  
7. El model de proposició que s'haurà de presentar conjuntament amb els tres sobres es detalla en l'annex I de les presents bases particulars.  
Tretze. Criteris d'adjudicació. (Art. 131.2.h de la LUV)  
1. D'acord amb els articles 312 i 313 del Reglament d'Ordenació i Gestió Territorial i Urbanística, en relació amb els articles 135 i 137.1 de la Llei 16/2005, de 30 de desembre, de la Generalitat, Urbanística Valenciana, s'indiquen, per ordre decreixent d'importància, els criteris objectius que han de tindre's en compte per a l'adjudicació del programa d'actuació integrada, així com la ponderació d'estos determinant per a l'adjudicació de l'actuació.  
2. L'adjudicació es realitzarà motivadament, atenent a les circumstàncies concurrents en cada cas, i es valorarà, amb caràcter independent, els documents de l'alternativa tècnica i proposició juridicoeconòmica, d'acord amb els següents criteris de puntuació ordenats de manera decreixent:  
I. Criteris d'adjudicació relatius a l'alternativa tècnica (100 punts).  
   
Els criteris d'adjudicació relatius a l'alternativa tècnica valoraran els aspectes següents:   
a) La qualitat tècnica de l'ordenació proposada: 50 punts.  
b) La resolució adequada de la integració de l'actuació en el seu entorn: 10 punts.  
c) La millor estructuració de dotacions públiques i d'espais lliures: 10 punts.  
d) La qualitat tècnica de les solucions proposades per a la urbanització: 10 punts.  
e) Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador: 5 punts.  
f) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge: 5 punts.  
g) Termini d'execució del programa d'actuació integrada: 4 punts.  
h) Compromisos addicionals assumits voluntàriament i a càrrec seu per l'urbanitzador: 2 punts.  
i) Compromís d'edificació simultània a la urbanització dels solars resultants de l'actuació per damunt d'un mínim legalment exigible: 2 punts.  
j) Mitjans per al control de cada una de les prestacions que constituïxen l'objecte del programa: 2 punts.  
3. Sobre una puntuació màxima de 100 punts, la puntuació mínima que s'exigix a l'alternativa tècnica per a poder valorar la proposició juridicoeconòmica serà de 71 punts.  
II. Criteris d'adjudicació relatius a la proposició juridicoeconòmica (100 punts).  
Els percentatges de còmput es fixen d'acord amb els criteris exposats en el Reglament d'Ordenació i Gestió Territorial i Urbanística, entre els rangs que s'establixen en este, atenent a la necessitat que l'actuació es consolide en un breu termini de temps perquè suposa el nexe d'unió entre el nucli antic i les urbanitzacions més recents, amb una urbanització semblant a la que s'ha realitzat en el nucli urbà. Es vol fomentar la realització d'obres complementàries en benefici del municipi.  
Els criteris d'adjudicació relatius a la proposició juridicoeconòmica valoraran els aspectes següents:   
a) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: 40 punts.  
b) Menor import respecte de referències de quadres de preu de pràctica usual de les càrregues d'urbanització, expressat en euros per metre quadrat d'edificabilitat: 25 punts.  
c) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient: 15 punts.  
d) Compromisos financers per a l'execució de les obligacions complementàries assumides voluntàriament i a costa seua per l'urbanitzador: 10 punts.  
e) Experiència en execució de programes de semblants característiques, com a equip tecnicojurídic i/o agent urbanitzador: 10 punts.   
4. Quan es preveja la modificació de l'ordenació detallada, l'alternativa tècnica suposarà el cinquanta per cent (50%) i la proposició juridicoeconòmica el cinquanta per cent (50%). La puntuació resultant s'obtindrà per mitjà de la fórmula següent:  
 Punts de l'AT x 0,50 + Punts de la PJE x 0,50, on  
 Punts d'AT és la suma dels punts obtinguts dels apartats I.a a l'I.j, corresponents a l'alternativa tècnica, i  
 Punts de la PJE, és la suma dels punts obtinguts dels apartats II.a al II.d, corresponents a la proposició juridicoeconòmica.  
La puntuació resultant serà la suma aritmètica de la puntuació corresponent pel seu coeficient de ponderació.  
Catorze. Adjudicació del programa. (Art. 286.1.g del ROGTU)  
1. L'adjudicació del programa d'actuació integrada es realitzara en favor de la proposta que major puntuació resultant obtinga, si bé només es valoraran les que hagen superat la puntuació mínima de l'alternativa tècnica.  
2. D'acord amb l'article 137.2 de la Llei 16/2005, de 30 de desembre, de la Generalitat, Urbanística Valenciana, l'Ajuntament disposarà d'un termini de dos mesos, a comptar de l'obertura de les proposicions, per a l'adjudicació del programa d'actuació integrada, o que s'haja iniciat en aplicació del silenci positiu, i en este cas, el termini màxim s'amplia a sis mesos, comptador des de l'obertura de les proposicions juridicoeconòmiques.  
Quinze. Adjudicació connexa o condicionada. (Art. 139 de la LUV i 322 del ROGTU)   
1. L'adjudicació d'este programa està condicionada a l'execució de les obres dels dipòsits d'aigua potable, prèvia o simultània a les obres d'urbanització, les despeses de les quals seran per compte de les actuacions que tinguen lloc al sòl urbanitzable previst pel Pla General, de manera proporcional a l'aprofitament que corresponga a cada una d'estes.   
2. Els terrenys d'eixos altres sectors o unitats quedaran afectes amb caràcter real al pagament del corresponent cànon d'urbanització per un termini màxim de cinc anys.  
3. Les afeccions previstes en els apartats 1 i 2 seran objecte d'inscripció registral per mitjà de sol·licitud al Registre de la Propietat subscrita per l'urbanitzador responsable de l'execució de les obres referides o ofici tramés per l'administració actuant. En el cas que l'urbanitzador realitze la petició, a la sol·licitud haurà d'adjuntar-se la certificació administrativa de la proporció del cost de les infraestructures que corresponga a cada un dels sectors o unitats d'execució afectats per les obres. La certificació haurà d'expedir-se pel secretari municipal en el termini d'un mes des que se sol·licite per l'urbanitzador.  
Setze. Garanties provisional i definitiva. (Art. 286.1.g del ROGTU)  
1. Els qui desitgen participar en el procediment de licitació del programa d'actuació integrada hauran de constituir en la forma i als efectes previstos en el Text Refós de la Llei de Contractes de les Administracions Públiques, una garantia provisional equivalent al dos per cent (2%) de l'estimació aproximada de les càrregues del programa als efectes del càlcul de les garanties (IVA no inclòs), que en este cas puja a la quantitat de vint-i-tres mil nou-cents trenta-quatre euros i quaranta-huit cèntims (23.934,48 €).   
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i l'execució dels programes d'actuació integrada. Serà confiscada a aquells licitadors que retiren injustificadament la seua proposició abans de l'adjudicació definitiva.  
3. La garantia definitiva es constituirà, en la forma i als efectes previstos en el Text Refós de la Llei de Contractes de les Administracions Públiques, per un import equivalent a un 20% per cent (20%) del valor de les càrregues d'urbanització estimades (IVA no inclòs), del programa d'actuació integrada aprovat, per raons d'interés públic, i en particular, atenent a la incapacitat financera de l'Ajuntament per a assumir subsidiàriament, si és el cas, l'execució de les obres. S'ingressarà en termini màxim de 15 dies comptadors des de la notificació de l'acord d'aprovació i l'adjudicació del programa, de manera prèvia a la formalització del contracte.  
Dèsset. Formalització del contracte. (Art. 138 de la LUV)  
1. La formalització del document administratiu del contracte per al desplegament i l'execució del programa d'actuació integrada es farà en el termini d'un mes a partir de la notificació de l'acord d'aprovació i adjudicació del programa a l'adjudicatari, baix fe pública del secretari municipal.  
2. Haurà d'haver-se produït, prèviament, l'aprovació definitiva del projecte d'urbanització i acreditar-se la constitució de la garantia definitiva segons es disposa en estes bases.  
3. El contracte farà referència, en les seues clàusules, a les qüestions exposades en l'article 138.3 de la LUV, i anirà firmat per l'alcalde i l'urbanitzador, annexant a este un exemplar d'estes bases, firmades per ambdues parts.  
4. Si en el termini d'un mes no es formalitzara el contracte per causes imputables a l'urbanitzador seleccionat, l'Ajuntament podrà acordar facultativament, la resolució de l'adjudicació del programa, amb indemnització dels danys i perjudicis causats.  
Díhuit. Jurisdicció competent. (Art. 286.1.f del ROGTU)  
És competent l'orde jurisdiccional contenciós administratiu de Castelló per a conéixer de les qüestions que puguen suscitar-se en la preparació, la resolució, i l'execució del contracte administratiu especial entre l'administració i l'urbanitzador seleccionat en pública concurrència.  
Annex I. Model de presentació de proposicions  
S'adjunta model d'escrit que haurà d'acompanyar la presentació de la documentació completa per a participar en el concurs per al desplegament i l'execució d'este programa d'actuació integrada:  
«(Nom i cognoms) ..., amb DNI número ..., en representació de la mercantil ..., amb CIF número ..., domicili fiscal a ..., i inscrita en el registre mercantil de ... amb el número ..., davant de l'Ajuntament d'El Toro compareix i com millor procedisca, dic:  
Que per acord del Ple de l'Ajuntament, en data ... va ser aprovat l'inici del concurs per al desplegament i l'execució, per gestió indirecta, del Programa d'Actuació Integrada de la Unitat d'Execució Número 1 del Sector de Sòl Urbanitzable SA-1 i estes bases particulars reguladores.  
Que, d'acord amb el que establix l'article 133 de la Llei 16/2005, de 30 de desembre, de la Generalitat, Urbanística Valenciana, per mitjà d'este escrit formule proposició per a l'adjudicació del Programa d'Actuació Integrada de la Unitat d'Execució Número 1, de conformitat amb l'alternativa tècnica i la proposició juridicoeconòmica que s'acompanyen, així com, en sobre a banda, la documentació complementària que es detalla en la base dotze.  
Per allò que s'ha exposat,   
Sol·licite:  
Que considerant presentada esta petició, accedisca a admetre-la a tràmit i en virtut d'això tinga per formulada la proposició per al desplegament i execució del Programa d'Actuació Integrada de la Unitat d'Execució referida, per gestió indirecta, i darrere del procediment oportú acorde la seua adjudicació a esta mercantil.  
Firmat: (...)   
(Lloc, data)»  
Licitació del Programa d'Actuació Integrada de la Unitat d'Execució Número 1 del Sector de Sòl Urbanitzable Residències SA-1 del Pla General d'Ordenació Urbana d'El Toro.  
Apartat I. Poder adjudicador  
I.1) Nom, direccions i punts de contacte:  
Nom oficial: Ajuntament d'El Toro.  
Adreça postal: plaça de l'Església, número 2.  
Localitat: El Toro.  
Codi Postal: 12799.  
País: Espanya.  
Unitat administrativa responsable de la tramitació: Secretaria.  
Telèfon de contacte: 218 052 133.  
Fax de contacte: 147 453 601.  
Adreça de correu electrònic: djhbeo.hhzicolvae@lu.eel.yr  
Pot obtindre's més informació en: veja els punts de contacte mencionats dalt  
Les bases generals i particulars reguladores del programa d'actuació integrada poden obtindre's en els llocs de contacte mencionats dalt.  
Bases generals per a l'aprovació de programes publicades en el Butlletí Oficial de la Província de Castelló, número 90, de 21 de juliol de 2007.  
Bases particulars publicades en el Diari Oficial de la Comunitat Valenciana en el dia de hui.  
Tauler d'anuncis.  
Les ofertes o sol·licituds de participació han d'enviar-se:  
Vegeu els punts de contacte assenyalats mencionats anteriorment.  
1.2) Tipus de poder de l'adjudicador i principal activitat:  
Institució Local  
Apartat II. Objecte del contracte  
II.1.1) Denominació del contracte establida pel poder adjudicador:  
Programa d'Actuació Integrada de la Unitat d'Execució Número 1 del Sector del Sòl Urbanitzable Residencial SA-1  
II.1.2) Tipus de contracte i emplaçament de les obres, lloc d'entrega o d'execució:  
Tipus de contracte: contracte administratiu especial  
Categoria: obres. Projecte i execució.  
Emplaçament de les obres: unitat d'execució número 1 del sector del sòl urbanitzable residencial SA-1.  
Lloc d'entrega o d'execució: unitat d'execució número 1 del sector del sòl urbanitzable residencial SA-1.  
Codi NUTS: ES522  
II.1.3) L'anunci es referix a:  
Un contracte públic.  
II.1.4) Breu descripció del contracte o adquisició:  
El present contracte té com a objecte el desplegament i l'execució del programa d'actuació integrada que s'especifica en les bases particulars, en les quals es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament de la unitat d'execució número 1 del sector del sòl urbanitzable SA-1  
II.1.5) Classificació CPV (vocabulari comú de contractes públics): 45211360-0.  
II.1.6) Contracte cobert per l'acord sobre contractes públics (ACP): Sí.  
II.1.7) Divisió en lots: no.  
II.1.8) Se n'acceptaren variants- No.  
II.2) Quantitat o extensió del contracte  
II.2.1) Extensió o quantitat total del contracte:  
El preu de licitació, que servix de base per al càlcul de la garantia provisional, és de 1.196.724 euros IVA exclòs.  
II.2.2) Opcions: no  
II.3) Duració del contracte i termini d'execució:  
Vegeu les bases generals i particulars per a l'adjudicació del programa.  
Apartat III  
III.1) Condicions relatives al contracte.  
III.1.1) Dipòsits i garanties exigits.  
Els qui desitgen participar en el procediment de licitació del programa d'actuació integrada hauran de constituir en la forma i als efectes previstos en la Llei de Contractes de les Administracions Públiques, una garantia provisional equivalent al 2% de l'estimació aproximada de les càrregues del programa, IVA no inclòs, la qual puja a 23.934,48 euros.  
La garantia definitiva, a constituir e la forma i als efectes previstos en la Llei de Contractes de les Administracions Publiques, s'establix en un 20% del valor de les càrregues d'urbanització, IVA no inclòs, del programa d'actuació integrada aprovat. S'ingressara en el termini màxim de 15 dies, comptadors des de la notificació de l'acord d'aprovació i l'adjudicació del programa.  
III.1.4) Altres condicions particulars a les quals està subjecta l'execució del contracte:  
Vegeu les bases generals i bases particulars   
III.2. Condicions de participació.  
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil:  
L'establida en les bases generals i bases particulars   
III.2.2) Capacitat econòmica i financera:  
L'establida en les bases generals i bases particulars  
III.2.3) Capacitat tècnica:  
L'establida en les bases generals i bases particulars  
Apartat IV. Procediment  
IV.1) Tipus de procediment  
IV.1.1) Tipus de procediment: obert  
IV.2) Criteris d'adjudicació  
Els criteris d'adjudicació relatius a l'alternativa tècnica valoraran els aspectes següents:   
1. La qualitat tècnica de l'ordenació proposada: 50 punts.  
2. La resolució adequada de la integració de l'actuació en el seu entorn: 10 punts.  
3. La millor estructuració de dotacions públiques i d'espais lliures: 10 punts.  
4. La qualitat tècnica de les solucions proposades per a la urbanització: 10 punts.  
5. Nombre, disseny, ubicació i qualitat dels habitatges sotmeses a algun règim de protecció que es comprometa a promoure l'urbanitzador: 5 punts.  
6. Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge: 5 punts.  
7. Termini d'execució del programa d'actuació integrada: 4 punts.  
8. Compromisos addicionals assumits voluntàriament i a càrrec seu per l'urbanitzador: 2 punts.  
9. Compromís d'edificació simultània a la urbanització dels solars resultants de l'actuació per damunt d'un mínim legalment exigible: 2 punts.  
10. Mitjans per al control de cada una de les prestacions que constituïxen l'objecte del programa: 2 punts.  
Sobre una puntuació màxima de 100 punts, la puntuació mínima que s'exigix a l'alternativa tècnica per a poder valorar la proposició juridicoeconòmica serà de 71 punts.  
Els criteris d'adjudicació relatius a la proposició juridicoeconòmica valoraran els aspectes següents:   
1. Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: 40 punts.  
2. Menor import respecte de referències de quadres de preu de pràctica usual de les càrregues d'urbanització, expressat en euros per metre quadrat d'edificabilitat: 25 punts.  
3. La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient: 15 punts.  
4. Compromisos financers per a l'execució de les obligacions complementàries assumides voluntàriament i a costa seua per l'urbanitzador: 10 punts.  
5. Experiència en execució de programes de semblants característiques, com a equip tecnicojurídic i/o Agent urbanitzador: 10 punts.   
4. Al preveure's la modificació de l'ordenació detallada, l'alternativa tècnica suposarà el cinquanta per cent (50%) i la proposició juridicoeconòmica el cinquanta per cent (50%). La puntuació resultant s'obtindrà per mitjà de la fórmula següent:  
 Punts de l'AT x 0,50 + Punts de la PJE x 0,50, on  
 Punts d'AT és la suma dels punts obtinguts dels apartats I.a a l'I.j, corresponents a l'alternativa tècnica, i  
 Punts de la PJE, és la suma dels punts obtinguts dels apartats II.a a l'II.d, corresponents a la proposició juridicoeconòmica.  
La puntuació resultant serà la suma aritmètica de la puntuació corresponent pel seu coeficient de ponderació.  
IV.2.2) Es realitzarà subhasta electrònica-  
No.  
IV.3) Informació administrativa.  
IV.3.1) Número de referència que el poder adjudicador assigna a l'expedient:  
Expedient número: UE1/SUSA-1  
IV.3.3) Condicions per a l'obtenció de les bases generals i particulars de programació: termini de recepció de sol·licituds, de documents o d'accés a estos: fins a les 13.00 hores del dia 29.07.2008.  
IV.3.4) Termini de recepció d'ofertes i sol·licitud de participació   
Les proposicions dels interessats podran presentar-se fins a les 13.00 hores del dia 20.07.2008.  
IV.3.5) Llengua en què pot redactar-se l'oferta o la sol·licitud de participació  
ES (espanyol)  
IV.3.6) Termini durant el qual el licitador estarà obligat a mantenir l'oferta:  
L'anunci de concurs del programa d'actuació integrada va ser enviat al Diari Oficial de la Unió Europea en data 25.04.2008.  
El Toro, 25 d'abril de 2008.- L'alcaldessa: Ana María Orduña García.